Акрамя таго, з “рэспубліканскага” на “міжнародны” зменены ўзровень правядзення конкурсу юных выканаўцаў эстраднай песні “Халі-хало” ў Наваполацку. Міжнародны фестываль песні і музыкі Падняпроўя Расіі, Беларусі і Украіны “Дняпроўскія галасы ў Дуброўне” будзе называцца крыху інакш: Міжнародны фестываль песні і музыкі “Дняпроўскія галасы ў Дуброўне”. Поўная назва Рэспубліканскага фестывалю-кірмашу “Вясновы букет” цяпер гучыць так: Рэспубліканскі фестываль-кірмаш народных мастацкіх рамёстваў “Вясновы букет”.